МБДОУ «Детский сад № 1 «Радуга» г. Гудермес

Гудермесского муниципального района»

25-г1а апрелехь долу Нохчийн меттан денна лерина къовсам

«Седарчий» а, «Нохчий» а ц1е йолчу тобанера берашца

Социальный педагог:

Асхабова Х.У.

Апрель - 2021

*«25-г1а апрелехь долу Нохчийн меттан денна лерина къовсам!»*

**1алашо:** вайн мотт уггаре а исбаьхьчу, хазачу меттанех цхьаъ хилар довзийтар; вайн а, кхечу къаьмнийн а яздархоша а, 1илманчаша а нохчийн меттан хадийна лакхара мах бовзийтар; берашна юкъахь ши къовсам бар берийн дегнаш чу шайн ненан матте бовха безам кхоллабалийта.

*Цхьанакхетар д1аадахъаран кеп:*

**Д1ахьошъерг:** Де дика хила х1окху нохчийн къоман дезачу дийнахь гулбелчера.

25-чу апрелехь вайн республикехь билгалдаккха лерина ду Нохчийн меттан де. Цу денна ларам беш вай тахана д1ахьур бу къовсам «Бовза нохчийн мотт», иштта нохчийн мотт дика бевзарг билгал воккхур ву вай.

Дукха бу яздархой, илланчий вайн нохчийн мотт хестийна. Уьш вайн къоман хилла ца 1аш, кхечу къомара а бу.

Х1инца вайн маттах лаьцна Саидов Билалс яздина байташ йийца лаьара дара сунна:

*«Ненан мотт» (автор: Саидов Билал)*

Хьох лаьцна яздина,
Дийца а дийцина.

“Хьайна безахь”, бохуш,

Хьеха а хьо бина.

Хьо безаш волчунна

Пондаран аз ду хьо,
Хьайца уьйр йоцчунна
Гехь беза мохь бу хьо.
Хьайн хазнех кхиъначун

Вахарехь ирс ду хьо,
Хьайха хераваьллачун
ДIатесна некъ бу хьо.
Сан чIогIа дог лозу
Хьо ца хууш волчух,
Амма эхь ца хета
Iамо ца гIертачух.
Хьайн ненан мотт хаахь,
Ас дозалла до хьох,
Даггара и безахь,
Ас хастам бо хьуна.
ДоттагIа, варийлахь,
Цунах ма херлолахь;
Ненан мотт хьайн бацахь,
Байлахь вуй, хаалахь!

**Д1ахьошъерг:** Вай къовсам д1аболабале хьалха, суна тахана гулбелчаьрга цхьа хаттар дан луур дара. Муьлха нохчийн дош ду шуна уггаре хаза хеташ?

(Гулбелчара жоьпаш ло)

**Д1ахьошъерг:** Дела реза хила массарна! Ткъа х1инца вай къовсам д1аболо хан т1екхаьчна. Вай тахана мах хадо баьхкина вайн куьйгалхо Сайдулаева Ахьмадийн йо1 Залина а, цуьнан г1оьнча Висимбаева Мусаипийн йо1 Милана а.

Къовсамехь дакъа лоцуш ю ши тоба: «Нохчий» а, «Седарчий» а. Х1инца вай схьакхойкхур и тобанаш.

*Тобанашка дехар ду шайн кхайкхам д1аалар шен рог1ехь:*

1. Тоба «Нохчий»: тхо массо а нохчий ду, къовсаме а даьхкина ду, ненан мотт тхуна моццул беза, оха шуна гойтур ду.

2) Тоба «Седарчий»: тхо ду сирла седарчий, толам баккха даьхкина, дешар – серло олуш хилча, и ю тхоьца даимна

 «Бовза нохчийн мотт» (къовсам)

**Д1ахьошъерг:** Массера Дала аьтто бойла!

*1-г1а дакъа «Юкъара хаттарш»:*

1) Нохчийн меттан де маца ду? (25-чу апрелехь)

2) «БисмилЛах1» а, «АльхьамдуьлилЛах1» а нохчийн маттахь муха олу?

3) Муьлха нохчийн яздархой шуна бевза? (Бадуев Саид, Саидов Билал, Мамакаев 1аьрби, Мамакаев Мохьмад, Сулаев Мохьмад, Айдамиров Абузар, Арсанукаев Шейхи)

4) Нохчийн маттахь муьлха кицанаш девза шуна? (Дешар – серло, цадешар – бода, Аьхка мало – 1ай хало, хазалла – сарралц, дикалла – валлалц, дика к1ант – г1ала, вуо к1ант - бала)

 5) Х1етал-метал хаийла шуна: буьйсана – эла, дийнахь – лай (ж1аьла), хин йист1ехь баьццара бехчалг (пхьид), сих-сиха т1етт1а боьду ши берд (балдаш), цхьа вовше ца го ши ваша (б1аьргаш).

*2-г1а дакъа «Ц1ера дийнаташ, акха дийнаташ, олхазарш»:*

1) ц1ера дийнаташ: котам, н1аьна, москал, бад, г1аз, етт, уьстаг1, цициг, ж1аьла, говр.

2) акха дийнаташ: лом, ц1оькъа-лом, борз, ча, пхьагал, цхьогал, сай, пийл, , тарсал, маймал.

*3-г1а дакъа «Гочдар (капитанийн къовсам)»:*

1) семья – доьзал, золото – деши, любовь – безам, уважение – ларам, терпение – собар.

2) дети – серебро, куьзиг – зеркало, т1емаш – крылья, ирс – счастье, масала – пример.

*Сада1аран минот:*

Хьалаг1овтта, д1анисло,

Хиъна 1аш, дег1 лацало.

Болар де шаьш лаьттачохь

(Меллаша: ду вай чохь)

Цхьаъ, шиъ, кхоъ, диъ.

Цхьаъ, шиъ, кхоъ, диъ.

Цхьаъ, шиъ, кхоъ, диъ.

Х1инца болар сацаде,

Хаьн т1е куьйгаш х1иттаде,

Когаш –белшийн шораллехь,

Саттош, аг1ор даккха дег1:

Иштта д1а а, иштта схьа а,

Иштта д1а а, иштта схьа а.

Х1инца жимма аш сада1а,

Охьаховша когаш т1е.

*4-г1а дакъа «Беснаш»*

Къовсамехь дакъалацархой, дикка ладог1алаш. Стоьла т1ехь тайп-тайпана беснаш а болуш кехаташ хир. Шуна гур дац х1ун бос бу. Рог1-рог1ан т1е а оьхуш аш схьаоьцур бу. Шу 1алашо муьлха бос бу алар нохчийн маттахь.

*5-г1а дакъа «Дагардар»*

Х1инца нохчийн маттахь дагардан дезар ду. Уггаре дукха дагардинарг тоьлур ву. Нагахь санна г1алат далахь, кхин д1а дагардинарг лорур дац. Цундела хьожуш хила, г1алаташ ма даха.

**Д1ахьошъерг:** Х1инца вайн берашна юкъахь болу къовсам чекхбаьлла. Жюрис къовсамийн мах хадошшехь, ас шуна вайн ненан меттан лерина цхьа видео гойтур ю *(Видео «Ненан мотт» д1айолало).*

**Д1ахьошъерг:** Х1инца вайна хуур ду хьенан х1ун меттиг ю (грамоташ ло толам баьккхинчарна).

**Д1ахьошъерг:** Хьоме доттаг1ий! Цу т1ехь чекхдолу вайн цхьанакхетар.

*1одика йойла шун, маьрша 1ойла!*

